open-index/open-wikipedia-markdown huggingface dataset:
साइगा

**साइगा** (saiga) एक हिरण है जो मूल रूप से लाखों-करोड़ों की संख्या में यूरेशिया के स्तेपी क्षेत्र के एक विशाल भूभाग में रहा करता था लेकिन अनियंत्रित शिकार किये जाने से अब विलुप्त होने के ख़तरे में हैं। प्राचीनकाल में इनका क्षेत्र पश्चिम में कारपैथी पर्वतों और कॉकस क्षेत्र से लेकर पूर्व में ज़ुन्गारिया और मंगोलिया तक विस्तृत था। अत्यंतनूतन युग (प्लाइस्टोसीन​) में साइगा उत्तर अमेरिका में भी रहते थे। अब इनका क्षेत्र बहुत सिकुड़ चुका है। साइगा की मुख्य उपजाति (S. t. tatarica) रूस के केवल एक स्थान (कैस्पियन-पूर्व क्षेत्र) में और काज़ाख़स्तान के केवल तीन स्थानों (यूराल, उस्त-उर्त, बेतपाक-दाला) में पाई जाती है। काज़ाख़स्तान के उस्तउर्त वाले समुदाय का कुछ अंश सर्दियों में उज़बेकिस्तान और कभी-कभार तुर्कमेनिस्तान में भी, कुछ महीनो के लिए चला जाता है। चीन और दक्षिणपश्चिम मंगोलिया से यह उपजाति विलुप्त हो चुकी है। साइगा की एक और मंगोलियाई उपजाति (S. t. mongolica) है जो केवल पश्चिमी मंगोलिया में ही मिलती है।

## शरीर
साइगा अपने विचित्र नाक के लिए जाना-पहचाना जाता है। यह नाक लचकीला और ज़रा लटका हुआ होता है और अंग्रेज़ी में इसे लातिनी भाषा के 'प्रोबोसिस' (probosis) शब्द से बुलाया जाता है। साइगा अपने कंधे पर ६० से ८० सेमी (१ फ़ुट १० इंच से २ फ़ुट ७ इंच) लम्बा होता है। इसका वज़न ३६ से ६३ किलोग्राम होता है। यह ६ से १० साल जीता है। जहाँ बहुत से हिरणों के सींग खोखले होते है, वहाँ ऐंटिलोपिनाए उपपरिवार के सदस्यों के सींगों के अन्दर हड्डी होती है और साइगा में भी ऐसा ही है। नरों का आकार मादाओं से बड़ा होता है और अक्सर केवल नरों के ही सींग होते हैं। चीनी पारंपरिक चिकित्सा में इनके सींगों का प्रयोग किया जाता है इसलिए शिकार होने से यह जाति और भी ख़तरे में है।

## रहन-सहन
साइगा यूरेशिया के महान शुष्क स्तेपी के घासीय मैदानों में बड़े झुंडों में रहते हैं और वहाँ उगने वाले पहुत से पौधे खाते हैं। इनमें वे कुछ ऐसे भी पौधे खाकर हज़म करने में सक्षम हैं जो अन्य जातियों के लिए ज़हरीले होते हैं। साइगा में लम्बे फ़ासलों को तय करने और नदियों को तैरकर पार करने की क्षमता है लेकिन यह पत्थरीले क्षेत्रों और खाइयों-पहाड़ों से दूर रहते हैं। इनकी युग्मन (ब्याहने की) ऋतू नवम्बर में शुरू होती है और नर आपस में मादाओं के लिए लड़ते हैं। जीतने वाले नर को ४ से ५० मादाओं का दस्ता मिल जाता है। बसंत में मादाओं के बछड़े होते हैं और देखा गया है कि दो-तिहाई माताओं में दो बछड़े जन्मते हैं।

## इन्हें भी देखें
* हिरण
* विलुप्ति

## सन्दर्भ


श्रेणी:हिरण
श्रेणी:स्तनधारी
श्रेणी:ऐंटिलोपिनाए
सम और विषम अंक

thumb|230px|विश्व के कुछ शहरों में घरों को संख्यांक देने की यह परंपरा है कि सड़क की एक तरफ सम अंक होते हैं और सड़क की दूसरी तरफ विषम अंक। यदि किसी घर-ढूंढते हुए वाहनचालक को घर-संख्या मालूम हो तो उसे सड़क के केवल एक ही ओर देखने की आवश्यकता होती है 
गणित में **सम** (even) ऐसी संख्याओं को कहा जाता है जो 2 द्वारा पूर्णतः विभाज्य (DIVIDABLE) हों, जैसे कि 0 2 4 6 8 10इत्यादि। यही कहने का एक और तरीका है कि सभी सम अंक 2 के गुणज (MULTIPLE) होते हैं। इस से विपरीत **विषम** (odd) अंक ऐसे अंकों को कहा जाता है, जो २ द्वारा विभाज्य नहीं होते, जैसे 1 3 5 7 9 11आदि। यद्यपि मूल रूप से सम-विषम की अवधारणा अंको पर लगाई जाती थी, आधुनिक गणित में इसे अन्य चीज़ों पर भी लागू किया जाता है। किसी चीज़ की **गणितीय समता** (parity) उसका वह लक्षण होती है जो यह बतलाए कि वह सम है या विषम।

## अंतिम अंक द्वारा समता-विषमता बताना
यदि कोई संख्या सम है तो उसका अंतिम अंक भी सम ही होता है और इसी तरह विषम संख्या का अंतिम अंक भी केवल विषम ही हो सकता है। उदाहरण के लिए १२,३४,३४७ को अगर २ से विभाजित किया जाए तो यह विषम पाया जाएगा और यह इसके अंतिम अंक (७) को देखकर बिना कोई विभाजन करे तुरन्त ही बताया जा सकता है क्योंकि ७ स्वयं एक विषम अंक है।

## इन्हें भी देखें
* अंक शून्य एक सम संख्या है। शून्य धनात्मक  भी है ऋणात्मक भी है ᴳᶰㅤRomeoᶠᶠGᴀᴍᴇʀᴢᴏɴᴇᶠ

## सन्दर्भ gmail


श्रेणी:गणित
सोप्विद टेबलोइड

thumb|एक सोप्विद टेबलोइड विमान

सोप्विद टेबलोइड ब्रिटिश बाईप्लेन खेल विमान थे जिनका की बाद में सेन्य उपयोग किया गया. सोप्विद उड्डन कंपनी द्वारा बनाए गए यह कुछ पहले विमानों में से एक था। इसने नवंबर १९१३ में पहली उड़ान भरी व सन १९१५ में इसे सेवा से बहार कर दिया गया. ऐसे कुल ४२ टेबलोइड अव १३६ शेनइडर विमान बनाए गए। इनका उपयोग फ्रांस में शाही वायु कोर्प्स व शाही नौसेना के वायु कोर्प्स द्वारा प्रथम विश्वयुद्ध के शुरुआती दिनों में किया गया.

२२ सितम्बर १९१४ को इनका उपयोग बोम्बर विमानों के तोर पे भी किया गया व इन्हों सफल रूप से जेर्मन जमीन पर बम वर्षाये.
## सन्दर्भ

श्रेणी:प्रोपेल्लर विमान
रॉयल नेवल हॉस्पिटल जिब्राल्टर

**रॉयल नेवल हॉस्पिटल जिब्राल्टर** (), पूर्व नाम: **ब्रिटिश मिलिट्री हॉस्पिटल जिब्राल्टर** (), एक सैन्य अस्पताल था जिसका निर्माण 1903 के आसपास जिब्राल्टर में हुआ था। अस्पताल का उद्देश्य ब्रिटिश सैन्य कर्मियों और स्थानीय नाविकों को चिकित्सा सेवा मुहैया कराना था। अस्पताल जिब्राल्टर के दक्षिणी हिस्से में यूरोपा सड़क पर स्थित था। इसके अंतर्गत कुल तीन इमार्ते आती हैं। 1963 में अस्पताल को रॉयल नेवी को हस्तांतरित कर दिया गया था। वर्ष 2008 में इसे बंद कर दिया गया था ताकि इसका रिहायशी रूपांतरण हो सके, हालांकि यह कार्य अस्पताल के बंद होने से पहले ही शुरू हों चुका था।

## इतिहास
ब्रिटिश मिलिट्री हॉस्पिटल जिब्राल्टर का निर्माण 1903 के आसपास जिब्राल्टर में ब्रिटिश सैन्य कर्मियों और स्थानीय नाविकों को चिकित्सा सेवा मुहैया कराने के उद्देश्य से किया गया था। यह औबेरियन प्रायद्वीप और यूरोप के दक्षिणी छोर पर भूमध्य सागर के प्रवेश द्वार पर स्थित स्व-शासीब्रिटिश विदेशी क्षेत्र जिब्राल्टर के दक्षिणी हिस्से में यूरोपा सड़क पर स्थित था। इसमें तीन मंजिला इमार्ते थी जिनमें कुल तीन सौ बिस्तरों की सुविधा थी। बहारी दीवारों के हल्के नीले रंग ने अस्पताल को इसका उपनाम द वेजवुड कैसल नाम दिया। अस्पताल में आएँ आगंतुकों में महारानी एलेक्ज़ेंड्रा (1905) और जॉर्ज पंचम (1912) जैसी हस्तियाँ शामिल हैं। 

ब्रिटिश मिलिट्री हॉस्पिटल ने स्पेनिश ग्रह युद्ध (1936-1939) के दौरान हताहतों को चिकित्सा सेवा मुहैया कराई। हताहतों में जर्मन युद्धपोत *डचलैंड* के 55 आदमी भी थे, जिनके जहाज पर उस समय बमबारी कर दी गई थी जब वे इबिथा द्वीप पर लंगर डाले हुए खड़े थे। अस्पताल पहले से ही अपनी सीमा पर था चूँकि उसके ज्यादातर बिस्तर एचएमएस **हंटर** के हताहतों से भरे हुए थे, ब्रिटिश नौसेना का युद्धपोत जो मई 1937 में अल्मरिया के नजदीक गश्त देते वक्त बारूदी सुरंग से जा टकराया था। उसी समय अस्पताल के कर्मचारी अस्पताल के अपने खुद के जहाज एचएम मेन के हताहतों की देखरेख में लगे हुए थे। कई हताहतों में अत्यधिक रूप से जल चुके लोग भी शामिल थे। हताहतों की संख्या इतनी बढ़ चुकि थी कि क्वीन एलेक्ज़ेंड्रा इम्पीरियल मिलिट्री नर्सिंग सर्विस की चार नर्सों को फ्लाइंग बोट पकड़ के तत्काल अस्पताल जर्मन हताहतों की देखभाल के लिए आना पड़ा। उसके आने वाले एक वर्ष बाद इन चार में से एक नर्स को जर्मन रेड क्रॉस सम्मान से नवाजा गया और एडोल्फ हिटलर से प्रमाणपत्र भी प्राप्त हुआ।

## सन्दर्भ

श्रेणी:जिब्राल्टर के अस्पताल
श्रेणी:जिब्राल्टर की इमारतें और संरचनाएँ
सेंचूरियन टैंक

thumb|एक सेनचुरियन एमके ३ टैंक

सेनचुरियन टैंक, ब्रिटिश सेना का एक सफल युद्ध टैंक था जिसे की उसकी सेना में सन १९४५ में शामिल किया गया। मूल रूप से सेनचुरियन की बनावट उन सैकड़ों पिछले टैंको से काफी मेल खाती थी जो की ब्रिटिश सेना ने द्वितीय विश्वयुद्ध में काम में लिए, व यह उनसे काफी हद तक प्रेरित था पर उनके कई विफलताओ से सीख लेके इसकी तकनीक में भारी बदलाव किये गए थे।

सेनचुरियन टैंक सन १९४५ से १९९० तक सेवा में रहा व इसके कई प्रकार अब भी कई विदेशी सेनाओं के कार्य में लाये जा रहे हैं। इसका उपयोग भारत पाकिस्तान के १९६५ के युद्ध में भारतीय थल सेना द्वारा किया गया जहा इसने पाकिस्तान के अमेरिकी टैंक एम४७ पेटन से मुकाबाला किया। इसके अलावा इसने ब्रिटिश सेना की और से विभिन् युद्ध व हमलों में भाग लिया।

सेनचुरियन ३५ किलोमीटर प्रति घंटे की रफ़्तार के साथ ४५० किलोमीटर के क्षेत्र में युद्ध लड़ सकता था। इसे चार लोगो का दल चलाता था।

thumb|एक सेनचुरियन ऐआरके

सेनचुरियन की चेसि कई अन्य पूल निर्माण, माइन खोजक आदि सेन्य उपकरणों में भी काम में लायी गयी।

## सन्दर्भ

श्रेणी:मुख्य युद्ध टैंक
खुर

[thumb|230px|एक [हिरण|हिरन के खुर]]
[thumb|230px|[ऊँट के खुर]]
**खुर** (hoof) कुछ स्तनधारी जानवरों के पाऊँ की उँगलियों के उस अंतिम भाग को कहा जाता है जो उनका भार उठाए और केराटिन नामक नाखून-जैसी सख़्त​ चीज़ से ढका हो।खुर को  सूम भी कहते है।  खुर वाले पशुओं को खुरदार या अंग्युलेट (ungulate) कहा जाता है और इनमें बहुत से जाने-पहचाने जानवर शामिल हैं जैसे कि घोड़ा, गधा, ज़ेब्रा, गाय, गेंडा, ऊँट, दरियाई घोड़ा, सूअर, बकरी, तापीर, हिरन, जिराफ़, ओकापी, साइगा और रेनडियर। खुर का किनारा और अंदरूनी भाग दोनों पशु का भार उठाते हैं। खुर जानवर के चलने से घिसते रहते हैं लेकिन नाखूनों की तरह आजीवन उगते भी रहते हैं।

## सम और विषम उंगलियाँ
जीववैज्ञानिक खुरों में उँगलियों की संख्या के आधार पर खुरों को दो श्रेणियों में बांटते हैं: सम संख्या (ईवन) वाले खुर और विषम संख्या (ऑड) वाले खुर।
* सम-ऊँगली वाले पशुओं के खुरों में अक्सर दो बड़ी उंगलियाँ होती हैं, जिस वजह से इन्हें "बंटे-हुए खुर" (cloven hoofs) कहा जाता है। इनमें अक्सर पाँव में ज़रा ऊपर को दो अन्य छोटी उँगलियाँ भी होती हैं जो कूदने के लिए काम आती हैं या ज़मीन नरम होने से पाँव अन्दर धंसने पर भी धरती को छूकर अधिक सहारा देने के काम आती हैं। ऐसे सम-ऊँगली खुर हिरणों और सूअरों में देखे जाते हैं। सम-ऊँगली खुर जिराफ़ों में भी होते हैं लेकिन उनके पास यह दो अन्य छोटी उंगलियाँ नहीं होती। ऊंटों के भी बंटे-हुए खुर होते हैं लेकिन उनकी उंगलियाँ रेत में चलने के लिए नरम होती हैं और खुर उनके अंत में नाखून-मात्र के रूप में होते हैं।
* विषम-उँगलियों वाले पशुओं के हर पैर में या तो एक बड़ी ऊँगली (घोड़े, गधे) या फिर तीन उंगलियाँ (गेंडे) होती हैं। तापिर एक विशेष खुरदार जानवर है जिसके पिछले खुरों में तीन उंगलियाँ और आगे के खुरों में चार उंगलियाँ होती हैं।

## इन्हें भी देखें
* खुरदार
* नाखून

## सन्दर्भ


श्रेणी:स्तनधारी
श्रेणी:अश्व
मूरिश किला

**मूरिश किला** जिब्राल्टर में स्थित एक एतिहासिक मध्ययुगीन किला है। इसमें कई इमारतें, द्वार, किलेबंद दीवारें व मशहूर टावर ऑफ़ होमेज व गेट हाउस शामिल है। इसमें स्थित टावर ऑफ़ होमेज जिब्राल्टर आने वाले यात्रियों को दूर से ही दिख जाता है। मूरिश किले का जिब्राल्टर में निर्माण मिरिनिद वंश ने करवाया था जिससे यह इबिरियाई पेनिज्वेला कि एक अद्वितीय वास्तु बन गया।

किले के एक हिस्से में जिब्राल्टर का एच एम कारागृह भी स्थित था परन्तु उसे २०१० में स्थानांतरित कर दिया गया।
## इतिहास
thumb|left|250px|रानी शेर्लोट कि बैटरी मूरिश किले में।
जिब्राल्टर हमेशा से ही कई सभ्यताओं व व्यक्तियों के लिए एक आकर्षण का स्थान रहा है। इनमें ननिन्दर्थाल काल से मूरिश, स्पेनी व वर्तमान ब्रिटिश साम्राज्य शामिल है।

जिब्राल्टर के इतिहास में मूरिश साम्राज्य सबसे लम्बा चला आ रहा है जो ७११ से १३०९ तक चला व उसके पश्च्यात १३५० से १५६२ तक कायम रहा जो कुल ७१० वर्ष का हो गया। जिब्राल्टर का मुस्लिम व इसाई, दोनों संस्कृतियों में महत्वपूर्ण स्थान है।

स्पेन पर मूरिश कि चढ़ाई तारिक इबिन ज़ियाद व मूसा इबिन नसीर ने कि थी। इस कारण वश जिब्राल्टर स्पेन कि चढ़ाई में एक मिल का पत्थर व फ्रांस का एक हिस्सा बन गया। यह चढ़ाई केवल बाईस दिनों में कि गई। रणनीति कि दृष्टी से जिब्राल्टर का महत्त्व मूरिश साम्राज्य के अंतिम दिनों में बढ़ा जब ईसाईयों ने सफलतापूर्वक गुअदाल्कुविर घाटी पर अधिकार कर लिया जो ग्रानाडा के साम्राज्य व उत्तरी अफ्रीका में स्थित मूरिश हिस्सों को जोड़ने वाली महत्वपूर्ण घाटी थी।

मूरिश किले का निर्माण आठवीं शताब्दी ईसापूर्व में शुरू हुआ परन्तु इसका कोई प्रमाण नहीं है कि इसका कार्य पूर्ण कब हुआ था।

## सन्दर्भ

श्रेणी:जिब्राल्टर का भूगोल
श्रेणी:दुर्ग
श्रेणी:जिब्राल्टर की इमारतें और संरचनाएँ
श्रेणी:जिब्राल्टर में इस्लाम
राजकुमारी रत्ना सिंह

**राजकुमारी रत्ना सिंह** (जन्म : 29 अप्रैल, 1959) एक भारतीय राजनेता है और वर्तमान में भारतीय जनता पार्टी की सदस्य है। लोकसभा सदस्य राजकुमारी रत्ना सिंह ग्यारहवीं, तेरहवीं और पंद्रहवीं लोकसभा की सदस्य चुनी गयीं। नेशनल इलेक्शन वाच नामक एनजीओ की रिपोर्ट मुताबिक देश की सबसे धनी महिला सांसद प्रतापगढ़ की राजकुमारी रत्ना सिंह हैं, जिनकी कुल संपत्ति 67 करोड़ 82 लाख रुपये हैं।

## प्रारंभिक जीवन

राज कुमारी रत्ना सिंह का जन्म 29 अप्रैल, 1959 को हुआ। इनके पिता का नाम राजा दिनेश सिंह था। इन्होंने वाणिज्य से स्नातक की पढ़ाई की। श्री जय सिंह सिसोदिया के साथ इनका राजशी विवाह हुआ। जिससे एक पुत्र और पुत्री की उत्पत्ति हुई। इनका चुनाव क्षेत्र हमेशा से उत्तर प्रदेश का प्रतापगढ़ जिला ही रहा है। ये भारतीय राष्ट्रीय कांग्रेस द्वारा निर्वाचित होती आई हैं।

## राजनैतिक करियर
राजकुमारी रत्ना सिंह, जो कालाकांकर रियासत की वंशज हैं। उनके पिता दिनेश सिंह जिन्हें इंदिरा गांधी का करीबी माना जाता था, वह भी यहां सांसद रह चुके थे। राजघराने में ब्याही गई रत्ना सिंह इस सीट से वर्ष 1996 और फिर 1999 में दो बार बतौर सांसद चुनी गई हैं। हालांकि वर्ष 2004 में वह शाही परिवार के ही अक्षय प्रताप सिंह से चुनाव हार गई थीं। अक्षय समाजवादी पार्टी (सपा) के मौजूदा विधायक एवं भदरी रियासत के वंशज रघुराज प्रताप सिंह उर्फ राजा भैया के चचेरे भाई हैं। अक्षय को भी सपा ने अपना उम्मीदवार बनाया है। इस बार दोनों राजघराने के सदस्य फिर से चुनाव मैदान में आमने-सामने हैं। रत्ना सिंह कांग्रेस के टिकट पर चुनाव लड़ रही हैं वहीं अक्षय प्रताप सिंह सपा का उम्मीदवार है। रत्ना सिंह २०१४ लोक चुनाव कुँवर हरिवंश सिंह हार गई।

इस समय रत्ना जी विभिन्न पदों से सेवा दे रही है 
* १५ वी लोक सभा सदस्य
* उपाध्यक्ष, राजा अवधेश सिंह मेमोरियल शिक्षा समिति, प्रतापगढ़
* उपाध्यक्ष, एम.आर. ट्रस्ट 
* उपाध्यक्ष, राजा हनुमत रामपाल ट्रस्ट, प्रतापगढ़
* सचिव, मदनमो
* संरक्षक, भयहरणनाथ धाम क्षेत्रीय विकास संस्थान,कटरा गुलाब सिंह, प्रतापगढ़

## चुनाव २००९

रत्ना सिंह प्रतापगढ़ निर्वाचन क्षेत्र भारतीय आम चुनाव २००९ में आ गये, अपने निकटतम समाजवादी पार्टी के प्रतिद्वंद्वी शिवाकांत ओझा को हराने, ३०,००० से अधिक मतों से अक्षय प्रताप सिंह तीसरे में आया थे और 4 विख्यात आपराधिक राजनीतिज्ञ अतीक अहमद थे। जो जेल से चुनाव लड़ रहा थे। आंशिक रूप से, उसकी जीत को एक चुनावी जिला, जिससे माफिया सरगना राजा भैया कुंडा जिले एक अलग क्षेत्र के लिए फिर से आवंटन करने के लिए जिम्मेदार ठहराया गया गया है।

## इन्हें भी देखें
* भारतीय राष्ट्रीय कांग्रेस
* सांसद

## सन्दर्भ

## बाहरी कड़ियाँ
* राजकुमारी रत्ना सिंह- भारतकोश
* लोकसभा प्रोफाइल
* Biographical Sketch:Member of Parliament

श्रेणी:जीवित लोग
श्रेणी:उत्तर प्रदेश के लोग
श्रेणी:1959 में जन्मे लोग
श्रेणी:राजनीतिज्ञ
एम ४६ पेटन

thumb|एम ४६ टैंक

**एम ४६ पेटन** एक अमेरिकी मध्यम टैंक था। यह पहला ऐसा टैंक था जिसका की नाम द्वितीय विश्वयुद्ध की तीसरी अमेरिकी आर्मी के कमांडर जनरल व युद्धों में टैंको के उपयोग के हिमायती जिओर्ज एस. पेटन के नाम पर रखा गया।

एम ४६ पेटन मूल रूप से पुराने एम २६ पेर्शिंग टैंक का उन्नत रूप था। इसे अमरीकी सेना ने शीतयुद्ध के प्रारंभिक वर्ष १९४९ से १९५० तक काम में लिया। ऐसे करीब ११६० टैंक बनाये गए थे जीनेमें ३६० एम ६४ ऐ१ भी शामिल है। इसका उत्पादन सन १९५० से लेकर १९५० वे दशक के मध्य से अंत तक हुआ। इसे डेट्रोइट आर्सनल टैंक प्लांट ने बनाया था। एम ४६ पेटन ४८ किलोमीटर की गति की साथ १३० किलोमीटर के क्षेत्र में युद्ध कर सकता था।

अमेरिकी सेना ने इसे कोरियाई युद्ध में मुख्य तौर से काम में लिया। इसके अलावा यह बेल्जियम, फ़्रांस व इटली की सेनाओं की सेवाओं में भी रहा।

## सन्दर्भ

श्रेणी:मुख्य युद्ध टैंक
छछून्दर

छछूंदर दुनिया भर में सबसे अधिक पाये जाने वाले जानवरों में से एक है। छछूंदर की करीब ३० प्रजातियाँ होती हैं, लेकिन इनमे से सिर्फ कुछ प्रजातियाँ ही अक्सर देखने को मिलती हैं। जमीन में लम्बी दरारों के अंदर या खेतों के आसपास छछूंदर अक्सर देखे जा सकते हैं। छछूंदर प्राय:धरती के नीचे गहरी सुरंग बनाते हैं और लगभग अपनी पूरी जिंदगी ही जमीन के नीचे अँधेरे में बिता देते हैं। छछूंदर एक ऐसे किलेनुमा बस्ती में रहते हैं, जो जमीन के नीचे ये स्वयं बनाते हैं। इनकी खोदने की क्षमता का अनुमान इसी से लगाया जा सकता है कि यह एक खेत में ही २०० फुट से भी ज्यादा लम्बी एक सुरंग बड़ी आसानी से खोद सकते हैं और एक मिनट से भी कम समय में एक बिल खोदकर उसमे समा सकते हैं। दरअसल छछूंदर के पंजे बहुत शक्तिशाली होते हैं, जिनका आकार फावडे जैसा होता है। छछूंदर की सुरंगों की बनावट इतनी जटिल होती है कि दुसरे जानवरों के लिए इन सुरंगों में जाना सुरक्षित नहीं होता।
## सन्दर्भ ( বাল)
কিয়া বাত হেয়

श्रेणी:जानवर
बैंकिंग लोकपाल योजना

**बैंकिंग लोकपाल योजना २००६** (Banking Ombudsman Scheme) भारतीय बैंकों के ग्राहकों की शिकायतों एवं समस्याओं को सुलझाने के लिये आरम्भ की गयी एक योजना है। इसके अन्तर्गत एक 'बैंकिंग लोकपाल' की नियुक्ति की जाती है जो एक अर्ध-न्यायिक प्राधिकारी है। वैसे तो बैंकिंग लोकपाल योजना 1995 में लागू की गई थी, लेकिन 2002 एवं 2006 में इस योजना का दायरा बढ़ाते हुए संशोधन किए गए, ताकि बैंकों द्वारा स्वच्छ, पारदर्शी, भेदभाव रहित और जिम्मेदारी पूर्वक बैंकिंग सेवाएं प्रदान की जा सकें। यह एक स्वशासी स्वतंत्र संस्था है जो बैंकों द्वारा प्रदान की गई सेवाओं की निगरानी रखती है। ग्राहक किसी भी बैंक के अधिकारी व कर्मचारी की शिकायत व समय से सेवाएं न मिलने पर बैंकिंग लोकपाल को शिकायत डाक, ई मेल, आन लाइन दर्ज करा सकता है। निशुल्क की जाने वाली इस शिकायत का निस्तारण तीस दिन के अंदर किया जाता है। ग्राहकों की सुविधा व बैंकों में पारदर्शिता लाने के लिए यह योजना संचालित है।

बैंक ग्राहकों द्वारा बैंकिंग सेवाओं में पाई गई कमियों के संबंध में अपनी शिकायतों के समाधान हेतु उन्हें द्रुतगति वाला और कम खर्च वाला मंच प्रदान करने के लिए भारतीय रिजर्व बैंक द्वारा मुख्यतया क्षेत्रीय ग्रामीण बैंकों पर भी लागू करके इसका विस्तार करने में संशोधित किया गया था।
1
भारतीय रिजर्व बैंक ने नए क्षेत्रों में ग्राहकों की शिकायतों जैसे क्रेडिट कार्ड संबंधी शिकायतों, बैंकों के सेल्स एजेन्टों द्वारा वचनबद्ध सेवाएं प्रदान न करने और बैंकों द्वारा वचनबद्धता को पूरा न करने, ग्राहकों को पूर्व सूचना दिए बिना सेवा प्रभार लगाने तथा छोटे मूल्यवर्ग के नोट व सिक्के स्वीकार न करने या छोटे मूल्यवर्ग के नोट स्वीकार करने हेतु कमीशन लेने के संबंध में शिकायत कर सकेंगे।    

## बाहरी कड़ियाँ
* '''बैंकिंग लोकपाल योजना - 2006'''

श्रेणी:भारत में बैंकिंग
गिरीश नागराजेगौड़ा

**गिरीश होसानगरा नागराजेगौड़ा** () एक भारतीय एथलीट है जिन्होंने २०१२ लंदन पैरालिम्पिक खेलों में पुरुषों की ऊँची कूद स्पर्धा के एफ४२ वर्ग में रजत पदक प्राप्त किया। सिजर्स तकनीक की मदद से फाइनल में १.७४ मीटर ऊँची कूद लगाकर पैरालिम्पिक खेलों में पदक जीतने वाले वह आठवें भारतीय है।

२४ वर्षीय नागराजेगौड़ा कर्नाटक राज्य के हासन जिले में स्थित वसनगरा गाँव से है। वह सन् २००८ के पश्चात् से विकलांग व्यक्तियों की सहायता के लिए बंगलौर आधारित एक गैर-सरकारी संगठन *समर्थनम* द्वारा प्रायोजित है। पैरालिम्पिक खेलों की तैयारी हेतु उन्होंने बासिलडन खेल गाँव में हुए तीन सप्ताह के प्रशिक्षण शिविर में भी हिस्सा लिया था।

## सन्दर्भ

श्रेणी:कर्नाटक के खिलाड़ी
श्रेणी:हासन जिले के लोग
श्रेणी:भारत के पैरालिम्पिक एथलीट
सैन एन्टोनियो

thumb|सैन एन्टोनियो शहर

**सैन एन्टोनियो** संयुक्त राज्य अमेरिका का सातवा व टेक्सस राज्य का दूसरा सबसे ज्यादा आबादी वाला शहर है। इसकी आबादी १३ लाख के करीब है व यह अमेरिका के १० सबसे तेज बड़ रहे शहरो की सूची में सबसे शीर्ष में आता है। सैन एन्टोनियो का नाम सेंट एंथोनी के नाम पर पड़ा.

## सन्दर्भ

श्रेणी:संयुक्त राज्य अमेरिका
श्रेणी:संयुक्त राज्य अमेरिका के नगर
सैन डिएगो

thumb|सैन डिएगो शहर

सैन डिएगो संयुक्त राज्य अमेरिका का आठवा व कैलिफ़ोर्निया राज्य का दूसरा सबसे ज्यादा आबादी वाला शहर है। यह शहर प्रशान्त महासागर के मुहाने पर बसा है व इसकी सीमा मेक्सिको से सीधी जुड़ती है। सन २०१० की जनगणना के अनुसार इस की आबादी ६१७ थी।

मूलरूप से सैन डिएगो कुमेयाय लोगों का घर था और वो पहली जगह भी जहाँ यूरोपियन लोग अमेरिका में पहली बार आये थे व जो कि आज अमेरिका के पश्चिमी तट का हिस्सा है।

## सन्दर्भ

श्रेणी:संयुक्त राज्य अमेरिका
श्रेणी:संयुक्त राज्य अमेरिका के नगर
जैक्सनविल, फ्लोरिडा

thumb|जैक्सनविल शहर

जैक्सनविल संयुक्त राज्य अमेरिका के फ्लोरिडा राज्य का सबसे ज्यादा आबादी व भूमि क्षेत्र वाला शहर है। इसकी आबादी सन २०१० की अमेरिकी जनगणना के अनुसार १३,४५,५९६ थी। इस शहर का कुल भूमि क्षेत्र २२६४ वर्ग किलोमीटर है।

जैक्सनविल पूर्वोत्तर फ्लोरिडा के पहले तट क्षेत्र में है और सेंट जॉन्स नदी के तट पर केंद्रित है। जैक्सनविल के आधुनिक शहरी क्षेत्र में हजारों साल से लोग बसे हुए है व यहाँ यूरोपीय खोजकर्ता सबसे पहले सन १५६२ में आये.

## सन्दर्भ

श्रेणी:संयुक्त राज्य अमेरिका
श्रेणी:संयुक्त राज्य अमेरिका के नगर
मह्मीत सय्यद

**मह्मीत सय्यद** (कश्मीरी: مہمیت سید) एक हिन्दुस्तानी ग़ज़ल गुलूकार है। वो इसकी कश्मीरी गाने, नग़मे के लिए जाना जाता है।

## ज़िंदगी
उसके जनम श्रीनगर, जम्मू और कश्मीर में हुआ और अभी भी वहाँ रहता है।

## ग़ज़लों की सूची

## सन्दर्भ
कारपैथी पर्वत

thumb|240px|अंतरिक्ष से ली गई कारपैथी पर्वत क्षेत्र की तस्वीर
**कारपैथी पर्वत** (Carpathian Mountains) पूर्वी और मध्य यूरोप में स्थित लगभग १,५०० किमी लम्बी एक पर्वतमाला है। १,७०० किमी चलने वाली स्कैंडीनेवियाई पर्वतमाला के बाद यह यूरोप की दूसरी सब से लम्बी पर्वत शृंखला है। इसमें यूरोप के वन्य जीवन एक बड़ा हिस्सा रहता है, जिसमें भूरे भालू, भेड़िये, शाम्वा और लिंक्स शामिल हैं। यूरोप में मिलने वाली पौधों-वृक्षों की जातियों में से एक-तिहाई इन्ही पहाड़ों में मिलती है। रूस के अलावा, यूरोप के वनों का बड़ा अंश कारपैथी क्षेत्र में ही स्थित है। यह पहाड़ चेक गणतंत्र, स्लोवाकिया, पोलैंड, हंगरी, युक्रेन और रूमानिया में विस्तृत हैं, लेकिन इनका सबसे बड़ा फैलाव रूमानिया में है।

पारंपरिक रूप से कारपैथी पर्वतों को तीन भागों में देखा जाता है: पश्चिमी कारपैथी (चेक गणतंत्र, पोलैंड व स्लोवाकिया), मध्य कारपैथी (दक्षिणपूर्वी पोलैंड, पूर्वी स्लोवाकिया, युक्रेन व रूमानिया]] और दक्षिणी कारपैथी (रूमानिया व सर्बिया)। करपैथियों की सबसे ऊँची उपश्रेणी का नाम तात्रा पर्वत शृंखला (Tatra Range) है, जिन्हें अनौपचारिक रूप से 'ऊँचे तात्रा' (High Tatras) भी कहा जाता है। कारपैथी पर्वतों का सबसे ऊँचा पहाड़ - स्लोवाकिया में स्थित २,६५५ मीटर (८,७११ फ़ुट) लम्बा गेरलाचोव्सकी श्तित (Gerlachovský štít) - इसी तात्रा श्रेणी का हिस्सा है।

## कारपैथियों के कुछ चुने नज़ारे

File:Dolina5.jpg|अंदरूनी पश्चिमी तात्रा पर्वतों का दृश्य (पोलैंड में)
File:Lacul Bucura, Lacul Ana a Lacul Bucurelu.jpg|बुचूरा झील (रूमानिया में)
File:Sokograd.jpg|देवीचा पर्वत, जिसके पास सोको ग्राद क़िले के खँडहर हैं (सर्बिया में)
File:Branyiszkó 0205 B.JPG|स्पिश क़िला (स्लोवाकिया में)


## इन्हें भी देखें
* रूमानिया

## सन्दर्भ


श्रेणी:रोमानिया की पर्वतमालाएँ
श्रेणी:पोलैंड की पर्वतमालाएँ
श्रेणी:युक्रेन की पर्वतमालाएँ
श्रेणी:हंगरी की पर्वतमालाएँ
श्रेणी:स्लोवाकिया की पर्वतमालाएँ
श्रेणी:चेक गणराज्य की पर्वतमालाएँ
श्रेणी:यूरोप की पर्वतमालाएँ
श्रेणी:पर्वतमालाएँ
जॉर्ज बुकनैन

250px|right|जॉर्ज बुकनैन।

**जार्ज बुकनैन** (George Buchanan ; १५०६-१५८२) स्कॉट इतिहासकार एवं मानवतावादी लेखक थे।

## परिचय
उनकी शिक्षा डंबार्टन स्कूल तथा पैरिस स्कूल में हुई। सेंट ऐंडूज विश्वविद्यालय से बी.ए. तथा पेरिस से एम.ए.। विद्यार्थीकाल से लैटिन कविता लिखना आरंभ किया। वे पैरिस आए और वहाँ तीन वर्ष तक लैटिन शिक्षक का कार्य करते रहे। उनके चार दु:खांत नाटक 'मिडिया', 'एलसेसटिस', यूनूपीडट से अनुवादित तथा 'जेफ्था' व बैप्टिस्ट मौलिक रचनाएँ हैं जा विद्यार्थियों द्वारा अभिनीत करने के लिए लिखी गई। प्रसिद्ध निबंधकार मांतेन उनका इसी समय का शिष्य था। पुर्तगाल में नवस्थापित कालेज के प्राचार्य रूप में आने के तुरंत बाद अपने धार्मिक विचारों के कारण मठ में बंदी बना लिए गए। यहाँ उन्होंने बाइबिल की प्रार्थनाओं का लैटिन में अनुवाद किया जो १९वीं शताब्दी तक स्कॉटलैंड में पाठ्यपुस्तक के रूप में पढ़ाया जाता रहा। 'लेनोरा' नामक काव्य भी यहीं लिखा गया। 

१५६२ में स्कॉटलैंड की रानी मेरी के शिक्षक नियुक्त हुए पर लॉर्ड डार्नले की हत्या के बाद उन्होंने मेरी के विरुद्ध 'डिटेक्शिया' नामक पुस्तक लिखकर यूरोप में उसके अभियोग का प्रचार किया तथा 'कैस्केट लेटर्स' उसी द्वारा लिखे जाने का समर्थन किया। जेम्स छठे के पक्ष में रानी द्वारा गद्दी त्यागने पर वर्ष तक जेम्स के शिक्षक रहे। १५७९ में संसद के अधिकार तय हुए। 'डीजुरे रेनी एमिड स्कॉट्स' (१५७०) लिखकर उन्होंने जनता को राजा की शक्ति का आधार बताया और रानी मेरी के प्रति किए गए वर्ताव का समर्थन किया। संसद् द्वारा इसका विरोध हुआ और यह पुस्तक ऑक्सफोर्ड विश्वविद्यालय द्वारा जलाई भी गई। १५८२ में 'रेरम स्कॉट केरम हिस्ट्रिया' नामक स्कॉटलैंड का इतिहास लिखा। 

लैटिन भाषा में रचना करने के कारण वे विशेष जनप्रिय और अमर न हो सके। इस भाषा पर इनका पूर्ण अधिकार था और वे सच्चे अर्थ में कवि थे। पाँच खंडों में 'डी स्फ़ेरा' काव्य लिखकर उन्होंने कोपरनिकस के मुकाबले टॉलेमी के ज्योतिष सिद्धांतों का समर्थन किया। वे स्वतंत्र विचारक, स्पष्टवादी व्यक्ति तथा सफल साहित्यिक थे। सारा यूरोप उन्हें प्रथम श्रेणी का कवि मानता था।

## बाहरी कड़ियाँ
* ''De Jure Regni Apud Scotos'', online text
* ''De Jure Regni Apud Scotos'', The Rights of the Crown in Scotland, translated from Latin to English by Robert MacFarlan, in its entirety (free PDF download)
* Rerum Scoticarum Historia (Latin and English)
* Psalmorum Davidis Paraphrasis Poetica (Latin and English)

श्रेणी:स्कॉट इतिहासकार
श्रेणी:स्कॉत कवि
श्रेणी:लैटिन कवि
श्रेणी:निधन वर्ष अनुपलब्ध
श्रेणी:लेखक
बनवारी लाल

**बनवारी लाल** (अंग्रेजी: Banwari Lal, जन्म: ग्राम तिलोकपुर जिला शाहजहाँपुर) ब्रिटिश काल के दौरान उत्तर प्रदेश में गठित क्रान्तिकारी संगठन हिन्दुस्तान रिपब्लिकन ऐसोसिएशन का सक्रिय सदस्य ही नहीं अपितु रायबरेली का जिला संगठनकर्ता भी था। ९ अगस्त १९२५ को काकोरी के समीप हुई ऐतिहासिक डकैती में समूचे हिन्दुस्तान से ४० व्यक्तियों को गिरफ्तार किया गया था। बनवारी लाल की गिरफ्तारी रायबरेली से हुई थी।
 
काकोरी काण्ड के मुकदमे के दौरान जब उस पर पुलिस ने दबाव डाला तो वह टूट गया और वायदा माफ गवाह (अंगेजी में अप्रूवर) बन गया। बनवारी लाल शाहजहाँपुर सदर तहसील के तिलोकपुर गाँव का रहने वाला था। अप्रूवर बन जाने के बाद भी काकोरी काण्ड में शामिल होने के कारण उसे ५ वर्ष के कारावास में रखा गया।  हुई थी। जेल से छूटने के बाद वह अपने बाल-बच्चों के साथ अपने गाँव में रहने लगा।

कुछ समय बाद जब उसे अपने गाँव के ब्राह्मणों से जान का खतरा महसूस हुआ तो उसने वह गाँव छोड़ दिया और पास के ही दूसरे गाँव केशवपुर में रहने लगा जहाँ उसकी कायस्थ बिरादरी के काफी लोग रहते थे। सन् २००० के आसपास उसकी मृत्यु हो गयी।
.

## इन्हें भी देखें
* काकोरी काण्ड
## बाहरी कड़ियाँ
* Freedom fighters from Shahjahanpur शाहजहाँपुर के स्वतन्त्रता सेनानी
* मानचित्र पर तिलोकपुर व केशवपुर की लोकेशन

## सन्दर्भ

*
श्रेणी:उत्तर प्रदेश
संतोख सिंह

**संतोख सिंह** नाम के कई प्रसिद्ध व्यक्ति हुए हैं-

* भाई संतोख सिंह -- ब्रजभाषा कवि एवं सिख विद्वान

* संतोख सिंह (क्रांतिकारी) -- गदर पार्टी के प्रमुख कार्यकर्ताओं में से एक

* संतोख सिंह (खिलाड़ी) -- मलेशिया के राष्ट्रीय फुटबाल खिलाड़ी

* संतोख सिंह धीर -- साहित्य अकादमी पुरस्कार विजेता पंजाबी लेखक एवं कवि

श्रेणी:बहुविकल्पी
काल विभाजन

देश क्रिया के व्यापार का समय सूचित करने वाले क्रिया रूप को 'काल' कहते हैं। हिन्दी में काल के तीन प्रमुख भेद होते हैं-वर्तमान काल, भूतकाल और भविष्यत् काल।

वर्तमान काल

काल जिस क्रिया रूप से कार्य के अभी होने का बोध होता है, उसे वर्तमान काल कहते हैं। इसके तीन भेद होते हैं-

सामान्य वर्तमान
क्रिया के जिस रूप से कार्य की अभी पूर्णता या अपूर्णता का ज्ञान न हो उसे सामान्य वर्तमान काल कहते हैं। जैसे-

राम घर जाता है।
मैं पुस्तक पढ़ता हूँ।
वह गेंद खेलता है।
अपूर्ण वर्तमान
काल के जिस क्रिया रूप द्वारा यह बोध होता है कि कार्य इसी समय किया जा रहा है या कार्य लगातार हो रहा है, उसे अपूर्ण वर्तमान काल कहते हैं। जैसे-

श्याम गेंद खेल रहा है।
मैं भोजन कर रहा हूँ।
वह घर जा रहा है।
पूर्ण वर्तमान
काल के जिस क्रिया रूप द्वारा यह बोध होता है कि कार्य अभी पूर्ण हुआ है। उसे पूर्ण वर्तमान काल कहते हैं। जैसे-

मोहन ने किताब पढ़ी है।
मैंन फल खाये हैं।
उसने गेंद खेली है।
भूतकाल

काल के जिस क्रिया रूप द्वारा कार्य के अतीत (बीते हुए समय) में होने का बोध होता है, उसे भूतकाल कहते हैं। भूतकाल के भी तीन भेद होते हैं-

सामान्य भूत
काल के जिस क्रिया रूप द्वारा अतीत में कार्य की पूर्णता या अपूर्णता का बोध न हो, उसे सामान्य भूतकाल कहते हैं। जैसे-

मोहन घर गया।
मैंने जहाज़ देखा।
उसने रोटी खाई।
अपूर्ण भूत
काल के जिस क्रिया रूप द्वारा यह बोध होता है कि कार्य अतीत में पूरा नहीं हुआ, अपितु नियमित रूप से जारी रहा, उसे अपूर्ण भूत कहते हैं। जैसे-

मोहन मैदान में घूम रहा था।
मैं साल में एक बार घर जाता था।
वह हॉकी खेल रहा था।
पूर्ण भूत
काल के जिस क्रिया रूप द्वारा यह बोध होता है कि कार्य एक निश्चित समय से पहले ही पूरा हो चुका था, उसे पूर्ण भूत कहते हैं। जैसे-

पद्मा ने नृत्य किया था।
मैंने सिनेमा देखा था।
वह दिल्ली गया था।
भविष्यत् काल

काल के जिस क्रिया रूप द्वारा यह बोध होता है कि कार्य आगे आने वाले समय में होगा, उसे भविष्यत् काल कहते हैं। जैसे-

ज्ञानू दिल्ली जायेगा।
मीनू आम लायेगा।
राजू देर तक पढ़ेगा।
वह कहानी सुनायेगा।
बोस-आइन्स्टाइन सांख्यिकी

right|thumb|300px|बसु-आइंस्टीन वक्र (ऊपर वाला) तथा फर्मी-डिरैक वक्र (नीचे वाला)
क्वांटम सांख्यिकी तथा सांख्यिकीय भौतिकी में अविलगनीय (indistinguishable) कणों का संचय केवल दो विविक्त ऊर्जा प्रावस्थाओं (discrete energy states) में रह रकता है। इसमें से एक का नाम **बोस-आइन्स्टाइन सांख्यिकी** (Bose–Einstein statistics) है। लेजर तथा घर्षणहीन अतितरल हिलियम के व्यवहार इसी सांख्यिकी के परिणाम हैं। इस व्यवहार का सिद्धान्त १९२४-२५ में सत्येन्द्र नाथ बसु और अल्बर्ट आइंस्टीन ने विकसित किया था। 'अविलगनीय कणों' से मतलब उन कणों से है जिनकी ऊर्जा अवस्थाएँ बिल्कुल समान हों।

यह सांख्यिकी उन्ही कणों पर लागू होती है जो जो पाउली के अपवर्जन सिद्धांत के अनुसार नहीं चलते, अर्थात् अनेकों कण एक साथ एक ही 'क्वांटम स्टेट' में रह सकते हैं। ऐसे कणों का चक्रण (स्पिन) का मान पूर्णांक होता है तथा उन्हें बोसॉन (bosons) कहते हैं। 

यह सांख्यिकी १९२० में सत्येन्द्रनाथ बोस द्वारा प्रतिपादित की गयी थी और फोटानों के सांख्यिकीय व्यवहार को बताने के लिये थी। इसे सन् १९२४ में आइंस्टीन ने सामान्यीकृत किया जो कणों पर भी लागू होती है।

## बोस-आइन्स्टाइन वितरण
सांख्यिकीय रूप से, ऊष्मागतीय साम्य की दशा में, *E<sub>i</sub>* ऊर्जा वाले कणों की संख्या *n<sub>i</sub>* निम्नलिखित सम्बन्ध के अनुसार होगी-

: n_i = \frac{g_i} { \exp (\frac{ E_i - \mu } {k_{B}T}) - 1 } \,
जहाँ :
* *g<sub>i</sub>* उन प्रावस्थाओं (states) की कुल संख्या है जो *E<sub>i</sub>* ऊर्जा वाले हैं।
* *μ* रासायनिक विभव है,
* *k<sub>B</sub>* बोल्ट्समान नियतांक है,
* *T* तापमान है।

## सीमा
अधिक तापमान पर क्वाण्टम प्रभाव अदृष्य होने लगता है और तब बोस-आइंस्टाइन सांख्यिकी, मैक्सवेल-बोल्टमान सांख्यिकी की तरफ अग्रसर होने लगती है। किन्तु कम ताप पर दोनों सांख्यिकी अलग-अलग रहती हैं।

## इन्हें भी देखें
* हिग्स बोसॉन (Higgs boson)
* अति तरलता (सुपरफ्लुइडिटी)

## बाहरी कड़ियाँ
*हिग्स बोसॉन का असली देवता: सत्येंद्र नाथ बसु

श्रेणी:भौतिकी की संकल्पनाएँ
श्रेणी:क्वांटम क्षेत्र सिद्धांत
कामा नदी

300px|right|thumb|कामा नदी

**कामा** (अंग्रेज़ी: Kama; रूसी भाषा: река́ Ка́ма) रूस में बहने वाली एक प्रमुख नदी है। यह वोल्गा नदी की बाएँ तरफ की सबसे लम्बी सहायक नदी है। वास्तव में मिलन बिन्दु तक यह वोल्गा से भी बड़ी है।

यह यूराल पर्वत के पश्चिमी प्रदेश में मोलोटोव नगर के पश्चिम से निकलती है। क्रमानुसार उत्तर, पूर्व तथा दक्षिण की ओर मुड़कर मोलोटोव पहुँचती है। फिर, १,२०० मील दक्षिण-पश्चिम बहकर काज़ान शहर के निकट वोल्गा में गिरती है। यही संगम प्राचीन तातार राज्य का केंद्र था। नहर द्वारा कामा का संबंध उत्तरी ड्वीना से हो जाने के कारण यूराल प्रदेश से बाल्टिक सागर तक यातायात का एक महत्वपूर्ण मार्ग खुल गया है। गर्मियों में मोलोटोव तक बड़े जलयान आ सकते हैं। मोलोटोव के निकट कामा के जल से विद्युत्‌ उत्पादन भी होता है।

## इन्हें भी देखें
* वोल्गा नदी

## बाहरी कड़ियाँ
* 
*  Naberezhnye Chelny and the Kama River

श्रेणी:रूस की नदियाँ
श्रेणी:विश्व की नदियाँ
सादी कार्नो

300px|right|thumb|सादी कार्नो

**निकोलस लिओनार्द सादी कारनो** (१७९६ - १८३२) फ्रांसीसी भौतिकीविद् एवं सैन्य इंजीनियर थे। इन्होने १८२४ में लिखित अपनी पुस्तक 'आग की गतिकारी शक्ति एवं उसका उपयोग करने वाले इंजनों पर चिन्तन' (Réflexions sur la puissance motrice du feu et sur les machines propres à développer cette puissance) में सबसे पहले एक सफल ऊष्मा इंजन का सिद्धान्त दिया। अब इस इंजन को 'कार्नो चक्र' (Carnot cycle) के नाम से जाना जाता है। इस पुस्तक में उन्होने ऊष्मागतिकी के द्वितीय नियम की भी आधारशिला रख दी थी। इन्ही कारणों से उन्हें 'ऊष्मागतिकी का जनक' कहा जाता है। 'कार्नो दक्षता', कार्नो प्रमेय, कार्नो ऊष्मा इंजन आदि उनकी ही देन हैं।

## परिचय
कारनो का जन्म पेरिस में हुआ था। १८१२ ई. में ये बहुशिल्प शिक्षणालय में भरती हुए पर अध्ययन छोड़कर इन्होंने अभियंता (Engineer) का पद गहण किया। १८१९ ई. में ये सेना की एक परीक्षा में उत्तीर्ण हुए और इन्हें लेफ़्टिनेंट का पद मिला। बाद में इन्होंने गणित, रसायन, इतिहास, प्रौद्योगिकी, शासकीय अर्थव्यवस्था इत्यादि विषयों का अध्ययन किया। संगीत, ललितकला, व्यायाम विषयक खेलकूद, तैराकी, शस्त्र विद्या आदि में भी इनका अच्छा अभ्यास था। १८२७ ई. में ये कप्तान हुए और १८२८ ई. में ही नौकरी छोड़ दी।

ये मौलिक एवं गंभीर विचारक थे। केवल एक ही पुस्तक ये प्रकाशित कर पाए जिसमें इनके वैज्ञानिक अनुसंधानों की थोड़ी सी चर्चा है। इनके लेखों की पांडुलिपि सुरक्षित रखी थी जिससे पता लगा कि वे उष्मा की वास्तविक प्रकृति समझते थे। इसमें उन प्रयोगों का भी वर्णन मिलता है जिनमें बाद में जूल तथा अन्य वैज्ञानिकों ने उष्मा का यांत्रिक तुल्यांक निकाला। उष्मागतिकी के मौलिक सिद्धांत के अनुसार उत्क्रमणीय इंजन (Reversible Engine) की दक्षता उन तापों पर निर्भर करती है जिनके बीच वह कार्य करता है। यह सिद्धांत कारनो की ही देन है अत: 'कारनो सिद्धांत' के नाम से प्रसिद्ध है।

१८३२ में आये हैजा की महामारी में उनकी मृत्यु हो गयी।

## बाहरी कड़ियाँ
* 
* *[https://web.archive.org/web/20070818073812/http://www.history.rochester.edu/steam/carnot/1943/ Reflections on the Motive Power of Heat]*, English translation by R.H. Thurston
* Reflections on the Motive Power of Heat, English translation by R.H. Thurston (at Internet Archive)
* "Sadi Carnot and the Second Law of Thermodynamics", J. Srinivasan, *Resonance*, November 2001, 42 (PDF file)

श्रेणी:ऊष्मागतिशास्त्री
श्रेणी:फ़्रांस के लोग
कार्नो प्रमेय

न

कार्नो प्रमेय के अनुसार:
* किन्हीं दो ऊष्माशयों (heat reservoirs) के बीच काम करने वाला कोई भी ऊष्मा इंजन उन्हीं ऊष्माशयों के बीच काम करने वाले कार्नो इंजन (Carnot engine) से कम दक्ष होगा।

* दो ऊष्माशयों के बीच कार्य करने वाले सभी 'उत्क्रमणीय' ऊष्मा इंजन (reversible heat engines) उन्हीं ऊष्माशयों के बीच कार्य करने वाले कार्नो इंजन के बराबर ही दक्षता वाले होते हैं। 

इस अधिकतम दक्षता का सूत्र है-
:\eta_{\text{max}} = \eta_{\text{Carnot}} = 1 - \frac{T_C}{T_H}
जहाँ *T<sub>C</sub>* ठण्डे ऊष्माशय का परम ताप है और *T<sub>H</sub>* गरम ऊष्माशय का परम ताप है। यहाँ दक्षता की परिभाषा है - 
::\eta = इंजन द्वारा किया गया कार्य / गरम ऊष्माशय से ली गयी ऊर्जा
 
300px|thumb|कार्नो प्रमेय की सिद्धि (उपपत्ति)

## [[ईंधन सेल]] और बैटरियों पर कार्नो प्रमेय की अनुप्रयोज्यता (Applicability) ==Mukesh keer

## सन्दर्भ

Laparw

ahi
श्रेणी:ऊष्मागतिकी
श्रेणी:ऊष्मागतिकी के नियम
महानरेगा

महात्मा गाँधी नरेगा जिसका पूरा नाम "महात्मा गाँधी राष्ट्रीय रोजगार गारंटी अधिनियम" है कि शुरूआत २ फ़रवरी २००६ को आन्ध्रप्रदेश के अनन्तपुर से "नरेगा" नाम से हुई। इसके जन्मदाता "दिल्ली

 स्कुल ऑफ इकोनॉमिक्स" के प्रोफेसर डॉ॰ज्या द्रेज है जो मूलतः बेल्जियम के निवासी है। इसमें वर्तमान में ११९ रू./दिन मजदूरी मिलती है।

राजस्थान में सर्वप्रथम झाङौल (उदयपुर) में शुरू की गई। 
1-04-2008 से सभी जिलो में लागू की गई।
स्थानांग सूत्र

**स्थानाङ्ग सूत्र** (प्राकृत : ठाणाङ्गसुत्त ; ईसापूर्व तीसरी-चौथी शताब्दी में रचित) जैन ग्रंथ है जो प्रथम ग्यारह आगमों में से एक है। इसमें प्रयुक्त भाषा अर्धमागधी है। इसके मूल सूत्रों को टीका के बिना समझना बहुत कठिन है। इसलिये ११वीं शताब्दी में अभयदेवसूरि जी ने स्थानांग सूत्र पर संस्कृत में एक पारिभाषिक ग्रन्थ की रचना की। यह ग्रन्थ जैन तत्वमीमांसा का 'अंग-ग्रन्थ' है। किन्तु इसमें गणित के बहुत से विषय, विधियाँ और संक्रियाएँ दी गयी हैं।

'स्थानांग' सूत्र ११ अंगों में तीसरा अंग है जिसे जैन संस्कृति का 'विश्वकोष' कह सकते हैं। इसमें एक से लेकर दश संख्याओं में आगम, दर्शन, इतिहास, खगोल आदि की विविध जानकारियों को वर्गीकृत किया गया है। संख्या के क्रम से तत्त्वों के नामों का संकलन करने की सुन्दर शैली में लिखा गया यह एक अद्भुत ग्रन्थ है जो संभवत: स्मरण-शक्ति की वृद्धि के लिये निर्मित हुआ होगा।

स्थानांग सूत्र में १० 'अध्ययन' हैं। द्वितीय, तृतीय और चतुर्थ अध्ययन के चार-चार उद्देशक है, पंचम अध्ययन के तीन उद्देशक हैं और शेष छ: अध्ययनों के एक-एक उद्देशक हैं। इस प्रकार स्थानांग सूत्र १० अध्ययनों और २१ उद्देशकों में विभक्त है। जैनागमों का विषय-विभाग की दृष्टि से जब वर्गीकरण किया जाता है तब बड़े प्रकरण को अध्ययन और छोटे प्रकरण को उद्देशक कहा जाता है। बड़े प्रकरण के लिये अध्ययन शब्द का प्रयोग केवल जैनागमों में ही प्रयुक्त हुआ है।

स्थानाङ्ग सूत्र निम्नलिखित सूत्र से आरम्भ होता है-
: *सुयं मे आउसं! तेणं भगवता एवमक्खायं–
: *एगे आया।
: ( हे आयुष्मन्‌ शिष्य ! मैंने सूना है, भगवान महावीर ने इस प्रकार कहा है। )
: ( आत्मा एक है। )

## भारतीय गणित में योगदान
स्थानांग सूत्र में गणित के उन विषयों की सूची विद्यमान है जो ईसा की दूसरी शताब्दी से भारतीय समाज में अध्ययन की जातीं थी। 

स्थानांग सूत्र ७४७ के अनुसार गणित के **१०** विषय हैं-

(१) **परिकर्म** (चार आधारभूत संक्रियाएँ)

(२) **व्यवहार** (subjects of treatment),

(३) **रज्जु** (ज्यामिति)

(४) **राशि** (ठोस ज्यामिति)

(५) **कलासवर्ण** (भिन्न)

(६) **यावत्-तावत् **(सरल समीकरण)

(७) **वर्ग** (वर्ग समीकरण)

(८) **[[घन]]** (त्रिघात समीकरण)

(९) **वर्गवर्ग** (biquadratic equation), तथा

(१०) **विकल्प** (सांयोजिकी या 'permutation and combination') ।

## इन्हें भी देखें
* भारतीय गणितज्ञ सूची

## बाहरी कड़ियाँ
*स्थानांग सूत्र (सभी सूत्रों के हिन्दी अनुवाद सहित)

श्रेणी:भारतीय गणित
श्रेणी:गणित ग्रंथ
असीरिया

**असीरिया** (अंकन: , *मात अस्सुर*) मेसोपोटामिया सभ्यता का एक भाग था। ये नगर-राज्य 21वीं सदी ईसा पूर्व से 14वीं सदी ईसा पूर्व तक रहा और इसके बाद 7वीं सदी ईसा पूर्व तक इसके साम्राज्य का विस्तार हुआ।

## सन्दर्भ

श्रेणी:लौह युगी एशिया के देश
श्रेणी:एशिया में कांस्य युगीय देश
ऊष्मा का यांत्रिक तुल्यांक

right|thumb|300px|ऊष्मा के यांत्रिक तुल्यांक के मापन के लिए जूल द्वारा प्रयुक्त उपकरण
**ऊष्मा का यांत्रिक तुल्यांक** (तुल्यांक = तुल्य + अंक = equivalent number) भौतिकी का एक महत्वपूर्ण संकल्पना (कॉन्सेप्ट) है। यह संकल्पना कहती है कि गति का ऊष्मा में और ऊष्मा का गति में परिवर्तन किया जा सकता है तथा प्रत्येक स्थिति में समान मात्रा के कार्य के द्वारा समान मात्रा की ऊष्मा उत्पन्न होगी। शर्त केवल यह है कि किया गया कार्य **पूर्णतः** ऊष्मा में बदल जाय। 

इस संकल्पना के परिणामस्वरूप ऊर्जा संरक्षण का सिद्धान्त विकसित हुआ और उसे स्वीकृति मिली। इसी के परिणामस्वरूप ऊष्मागतिकी के विज्ञान का सम्स्थापन हो पाया।

सन् १८५० में अंग्रेज भौतिकशास्त्री जेम्स प्रेस्कॉट जूल ने एक प्रसिद्ध प्रयोग किया जिससे पहली बार ऊष्मा के यांत्रिक तुल्यांक का मान प्राप्त हुआ। जूल द्वारा प्राप्त मान **4.18 जूल प्रति कैलरी** था जो उस समय के लिये अति परिशुद्ध मान माना जा सकता है। बाद में अधिक जटिल विद्युतचुम्बकीय प्रयोगों से और भी अधिक परिशुद्ध मान प्राप्त किया गया जो **4.1855 जूल प्रति कैलरी** है।

यह एक विमाहीनराशि है।

श्रेणी:ऊष्मगतिकी का इतिहास
श्रेणी:भौतिकी का इतिहास
कार्य (भौतिकी)

भौतिकी में **कार्य** () होना तब माना जाता है जब किसी वस्तु पर कोई बल लगाने से वह वस्तु बल की दिशा में कुछ विस्थापित हो। दूसरे शब्दों में, कोई बल लगाने से बल की दिशा में वस्तु का विस्थापन हो तो कहते हैं कि बल ने कार्य किया। कार्य, भौतिकी की सबसे महत्वपूर्ण राशियों में से एक है। कार्य करने की दर को शक्ति कहते हैं। कार्य करने या कराने से वस्तुओं की ऊर्जा में परिवर्तन होता है। 

किसी वस्तु पर *F* बल लगाने पर वह वस्तु बल की दिशा में *d* दूरी विस्थापित हो जाय तो किया गया कार्य
:W = Fd
:या 
:W=fs
:जहा f = बल 
:S= विस्थापन है
होगा। 
mai shyam gagan maurya w=fd nahi manta mai w=fd+used energy manta hu
Iske andar bahut kuchh chhipa hai type bhi iska yah mera safal pahala prayog ho sakta hai agar is garib par koi invest karke mauka de tab 
**उदाहरण:**
10 न्यूटन (*F* = 10 N) का बल किसी वस्तु पर दक्षिण दिशा में लगता है और वह वस्तु दक्षिण दिशा में 2 मीटर (*d* = 2 m) विस्थापित हो जाती है तो बल द्वारा किया गया कार्य *W* = (10 N)(2 m) = 20 N m = 20 J हुआ। किसी वस्तु पर 5 न्यूटन का बल लगाकर उसे 4 मीटर विस्थापित करने पर भी 20 J ही कार्य होगा (5 N x 4 m = 20 J) .

कार्य का मात्रक 'जूल' है। इसे संक्षेप में **J** से निरूपित किया जाता है। १ जूल = १ न्यूटन-मीटर। कार्य एक अदिश राशि है।

right|thumb|300px|कार्य की मात्रा की गणना (जब बल और विस्थापन की दिशा अलग-अलग हों)
यदि किसी वस्तु पर एक नियत बल लगाया जाय और वह सीधी रेखा में (बल की दिशा में या बल की दिशा से अलग दिशा में) गति करे तो किया गया कार्य निम्नलिखित सूत्र से निकाला जा सकता है-
:: W = \vec{F}\cdot\vec{s} = F s \cos \alpha 
जहाँ:
:\vec{F} – बल
:\vec{s} – विस्थापन

किन्तु यदि बल का मान नियत न हो (अर्थात् परिवर्तनशील हो) और विस्थापन भी एक दिशा में न होकर अलग-अलग दिशाओं में हो तो इस स्थिति में कार्य की मात्रा निकालने के लिये बल और विस्थापन के सदिश गुणनफल का समाकलन करना पड़ता है। अर्थात् 
:: W_L = \int_{L} \mathrm{d} W =\int_{L} \vec{F} \cdot \mathrm{d}\vec{s} 

जहाँ:
: ***W*** – कार्य
: ***L*** – विस्थापन-मार्ग को सूचित करता है। उपरोक्त समाकलन की गणना विस्थापन-मार्ग के सन्दर्भ में की जायेगी।
: \vec{F} – बल
: \mathrm{d}\vec{s} – विस्थापन (सदिश)
: ***α*** – किसी स्थान पर बल तथा विस्थापन के बीच का कोण

## बलयुग्म द्वारा किया गया कार्य
: W =  \int_{t_1}^{t_2}\mathbf{T}\cdot\vec{\omega}dt.
यह समाकलन (integral) दृढ़ पिण्ड के गतिपथ (trajectory) के अनुदिश निकाला जाएगा। यहाँ कोणीय वेग ω समय के साथ परिवर्ती है, इसलिए यह 'पथ पर निर्भर' है।

## किसी गैस द्वारा किया गया कार्य
[right|thumb|300px|[भाप का इंजन : भाप द्वारा पिस्टन पर बल लगाकर कार्य किया जाता है। ]]
: W=\int_a^b{P}dV  
जहाँ  *P* दाब है,  *V* आयतन है, तथा  *a* और *b* आरम्भिक और अन्तिम आयतन हैं।

[center|thumb|500px|किसी [ऊष्मागतिक चक्र के p-v आरेख से कार्य की गणना]]

## इन्हें भी देखें
* कार्य (ऊष्मागतिकी)

## बाहरी कड़ियाँ
* Work – a chapter from an online textbook
* Work-energy principle

श्रेणी:आरम्भिक भौतिकी
श्रेणी:यान्त्रिक अभियान्त्रिकी
श्रेणी:भौतिक राशियाँ
श्रेणी:यान्त्रिकी
पादपोँ एवं जन्तुओं के संगठन के स्तर

सगंठन के स्तर
1 परमाणु >
2 अणु >
3 यौगिक >
4 कोशिका >
5 ऊतक >
6 अंग >
7 अंगतंत्र >
8 जीव >
9 जनसंख्या >
10 जैव समुदाय >
11 पारिस्थिति तंत्र >
12 जैव मण्डल

## सन्दर्भ
मतीरे की राड़

**मतीरे की राड़** एक युद्ध था जो नागौर के अमरसिंह व बीकानेर के करणसिंह  मध्य 1644 ई. में लड़ा गया था। अमरसिंह हार गये थे  
इस युद्ध में बीकानेर के करण सिंह  ने विजय प्राप्त की।
VG इसका वर्णन काशी छगाड़ी द्वारा लिखा ग्रंथ छत्रपति रासो में है ।

(नोट: लेकिन वर्तमान में आज भी इतिहासकारों के बीच इस युद्ध में जीत को लेकर मतभेद दिखाई पड़ते है कि किस रियासत की जीत एवं हार हुई) 

## सन्दर्भ

श्रेणी:भारत के युद्ध
वियतनामी सीका हिरण

**वियतनामी सीका हिरण** (Vietnamese sika deer) सीका हिरण की एक उपजाति है। यह सीका हिरणों की अन्य उपजातियों से आकार में छोटी है और इसका कारण इसके निवास-क्षेत्र का गरम वातावरण माना जाता है। यह हिरण पहले उत्तरी वियतनाम और दक्षिणपश्चिमी चीन में मिला करते थे लेकिन अब जंगलों से विलुप्त हो गए हैं और केवल चिड़ियाघरों और बंद उद्यानों में पाए जाते हैं। इन्हें फिर से वियतनाम में फैलाने की योजना बन रही है। वियतनाम के न्गे ऐन (Nghệ An) और हा तन्ह (Hà Tĩnh) प्रान्तों में लगभग १०,००० वियतनामी सीका हिरण का बाक़ायदा पशु पालन हो रहा है क्योंकि इनके सींगों को पीसकर पारंपरिक दवाईयाँ बनाई जाती हैं।

## इन्हें भी देखें
* हिरण
* विलुप्ति

## सन्दर्भ


श्रेणी:हिरण
श्रेणी:एशिया के स्तनधारी
श्रेणी:स्तनधारी
श्रेणी:सर्वस
राजभवन (नागालैण्ड)

**राजभवन कोहिमा** भारत के नागालैण्ड राज्य के राज्यपाल का आधिकारिक आवास है। यह राज्य की राजधानी कोहिमा में स्थित है और निखिल कुमार यहाँ के वर्तमान राज्यपाल हैं जिन्होंने १५ अक्टूबर २००९ को राज्यपाल का पदभार ग्रहण किया था।

## इतिहास
नागालैण्ड राज्य १ दिसम्बर १९६३ को भारत के सोलहवें राज्य के रूप में अस्तित्व में आया था। जब नागालैण्ड अस्तित्व में आया था तो उस समय असम (और मेघालय) के राज्यपाल ही नागालैण्ड के राज्यपाल के रूप में कार्य करते रहे। यह व्यवस्था, कुछ परिवर्तनों के साथ, १९८९ तक चलती रही।

कमिश्नर हाउस जिसका निर्माण १९५७ में किया गया था को राजभवन निर्दिष्ट किया गया जब विष्णु सहाय असम और नागालैण्ड के राज्यपाल थे। कमिश्नर हाउस एक छोटा पहाड़ीनुमा भवन था जिसकी दीवारें बाँस की थी जिनपर सीमेण्ट से प्ल्स्तर किया गया था और जो लकड़ी के ढाँचे पर टिका हुआ था। डॉ॰ गोपाल सिंह जब १९८९ में राज्य के विशिष्ट राज्यपाल बनें तब उन्होंने राजभवन का नवीनीकरण करवाया। दीवारों को लकड़ी में पैनल करवाया गया और कुछ सुविधाएँ जोड़ी गईं।

## इन्हें भी देखें
* नागालैण्ड की राज्यपालों की सूची
* नागालैण्ड के मुख्यमन्त्रियों की सूची

## सन्दर्भ

## बाहरी कड़ियाँ
* आधिकारिक जालस्थल (राजभवन नागालैण्ड) 


श्रेणी:भारत में आधिकारिक आवास
श्रेणी:कोहिमा की इमारतें
राजभवन (पंजाब)

**राजभवन चण्डीगढ़** भारत के पंजाब राज्य के राज्यपाल और चण्डीगढ़ के प्रशासक का आधिकारिक आवास है। १९८५ से पंजाब के राज्यपाल ने चण्डीगढ़ के प्रशासक की भी भूमिका निभाई है। यह राज्य की साझा राजधानी (हरियाणा के साथ) चण्डीगढ़ में स्थित है। पंजाब के वर्तमान राज्यपाल और चण्डीगढ़ के प्रशासक शिवराज पाटिल हैं जो २२ जनवरी २०१० को राज्यपाल और चण्डीगढ़ प्रशासक नियुक्त हुए थे।

पंजाब के राज्यपाल का ग्रीष्मकालीन आवास हेमकुंज है जो शिमला के एक गाँव छाराब्रा में स्थित है।

## इन्हें भी देखें
* पंजाब के राज्यपालों की सूची
* पंजाब के मुख्यमन्त्रियों की सूची
* राजभवन (हरियाणा)

## सन्दर्भ

## बाहरी कड़ियाँ
* आधिकारिक जालस्थल (पंजाब सरकार) 


श्रेणी:भारत में आधिकारिक आवास
श्रेणी:चण्डीगढ़ की इमारतें
राजभवन (हिमाचल प्रदेश)

**राजभवन शिमला** भारत के हिमाचल प्रदेश राज्य के राज्यपाल हिमाचल प्रदेश का आधिकारिक आवास है।हिमाचल प्रदेश राजभवन राज्य की राजधानी शिमला में स्थित है। वर्तमान में बंडारू दत्तात्रेय राज्य के 29वें राज्यपाल हैं। 

## इन्हें भी देखें
* हिमाचल प्रदेश के राज्यपालों की सूची
* हिमाचल प्रदेश के मुख्यमन्त्रियों की सूची

## बाहरी कड़ियाँ
* आधिकारिक जालस्थल (हिमाचल प्रदेश राजभवन) 


श्रेणी:भारत में आधिकारिक आवास
श्रेणी:शिमला की इमारतें
राजभवन (हरियाणा)

**राजभवन चण्डीगढ़** भारत के हरियाणा राज्य के राज्यपाल का आधिकारिक आवास है। यह राज्य की राजधानी साझा राजधानी चण्डीगढ़ (पंजाब के साथ) में स्थित है। जगन्नाथ पहाड़िया राज्य की वर्तमान राज्यपाल हैं।

## इन्हें भी देखें
* हरियाणा के राज्यपालों की सूची
* हरियाणा के मुख्यमन्त्रियों की सूची
* राजभवन (पंजाब)

## सन्दर्भ

## बाहरी कड़ियाँ
* आधिकारिक जालस्थल (हरियाणा सरकार) 


श्रेणी:भारत में आधिकारिक आवास
श्रेणी:चण्डीगढ़ की इमारतें
राजभवन (सिक्किम)

**राजभवन गैंगटोक** भारत के सिक्किम राज्य के राज्यपाल का आधिकारिक आवास है। यह राज्य की राजधानी गैंगटोक में स्थित है। बाल्मिकी प्रसाद सिंह राज्य के वर्तमान राज्यपाल हैं।

## इन्हें भी देखें
* सिक्किम के राज्यपालों की सूची
* सिक्किम के मुख्यमन्त्रियों की सूची

## सन्दर्भ

## बाहरी कड़ियाँ
* आधिकारिक जालस्थल (सिक्किम राजभवन) 


श्रेणी:भारत में आधिकारिक आवास
श्रेणी:गैंगटोक की इमारतें
श्रेणी:सिक्किम में स्थापत्य
राजभवन (राजस्थान)

**राजभवन जयपुर** भारत के राजस्थान राज्य के राज्यपाल का आधिकारिक आवास है। यह राज्य की राजधानी जयपुर में स्थित है। कलराज मिश्र राज्य के वर्तमान राज्यपाल हैं।

## इन्हें भी देखें
* राजस्थान के राज्यपालों की सूची
* राजस्थान के मुख्यमन्त्रियों की सूची

## सन्दर्भ

## बाहरी कड़ियाँ
* आधिकारिक जालस्थल (राजस्थान सरकार)


श्रेणी:भारत में आधिकारिक आवास
श्रेणी:जयपुर की इमारतें
राजभवन (मेघालय)

**राजभवन शिलॉंग** भारत के मेघालय राज्य के राज्यपाल का आधिकारिक आवास है। यह राज्य की राजधानी शिलॉंग में स्थित है। रंजीत शेखर मूशाहारी राज्य की वर्तमान राज्यपाल हैं जो १ जुलाई २००८ को राज्यपाल नियुक्त हुए थे।

## इन्हें भी देखें
* मेघालय के राज्यपालों की सूची
* मेघालय के मुख्यमन्त्रियों की सूची

## सन्दर्भ

## बाहरी कड़ियाँ
* आधिकारिक जालस्थल (मेघालय सरकार) 


श्रेणी:भारत में आधिकारिक आवास
श्रेणी:शिलॉंग की इमारतें
श्रेणी:मेघालय में स्थापत्य
राजभवन (मिज़ोरम)

**राजभवन आइज़ोल** भारत के मिज़ोरम राज्य के राज्यपाल का आधिकारिक आवास है। यह राज्य की राजधानी आइज़ोल में स्थित है। वक्कोम बी. पुरुषोथमन राज्य के वर्तमान राज्यपाल हैं जो २ सितम्बर २०११ को राज्यपाल नियुक्त हुए थे।

## इन्हें भी देखें
* मिज़ोरम के राज्यपालों की सूची
* मिज़ोरम के मुख्यमन्त्रियों की सूची

## सन्दर्भ

## बाहरी कड़ियाँ
* आधिकारिक जालस्थल (मिज़ोरम सरकार) 


श्रेणी:भारत में आधिकारिक आवास
श्रेणी:आइज़ोल की इमारतें
श्रेणी:मिज़ोरम में स्थापत्य
राजभवन (मणिपुर)

**राजभवन इम्फाल** भारत के मणिपुर राज्य के राज्यपाल का आधिकारिक आवास है। यह राज्य की राजधानी इम्फाल में स्थित है। गुरबचन जगत राज्य के वर्तमान राज्यपाल हैं।

## इन्हें भी देखें
* मणिपुर के राज्यपालों की सूची
* मणिपुर के मुख्यमन्त्रियों की सूची

## सन्दर्भ

## बाहरी कड़ियाँ
* आधिकारिक जालस्थल (मणिपुर सरकार) 


श्रेणी:भारत में आधिकारिक आवास
श्रेणी:इम्फाल की इमारतें
श्रेणी:मणिपुर में स्थापत्य
राजभवन (बिहार)

**राजभवन पटना** भारत के बिहार राज्य के राज्यपाल का आधिकारिक आवास है। यह राज्य की राजधानी पटना में स्थित है। 

## इन्हें भी देखें
* बिहार के राज्यपालों की सूची
* बिहार के मुख्यमंत्रियों की सूची

## सन्दर्भ

## बाहरी कड़ियाँ
* आधिकारिक जालस्थल (बिहार राज्यपाल) 


श्रेणी:भारत में आधिकारिक आवास
श्रेणी:पटना की इमारतें
राजभवन (पश्चिम बंगाल), कोलकाता

**लोकभवन कोलकाता** भारत के पश्चिम बंगाल राज्य के राज्यपाल का आधिकारिक आवास है। यह राज्य की राजधानी कोलकाता में स्थित है। जगदीप धनखड़ राज्य के वर्तमान राज्यपाल हैं।

## इन्हें भी देखें
* लोकभवन (पश्चिम बंगाल), दार्जिलिंग
* पश्चिम बंगाल के राज्यपालों की सूची
* पश्चिम बंगाल के मुख्यमन्त्रियों की सूची

## सन्दर्भ

## बाहरी कड़ियाँ

* आधिकारिक जालस्थल (पश्चिम बंगाल राजभवन) 


श्रेणी:भारत में आधिकारिक आवास
श्रेणी:कोलकाता की इमारतें
राजभवन (मध्य प्रदेश), पञ्चमढ़ी

**राजभवन पंचमढ़ी** भारत के मध्य प्रदेश राज्य के राज्यपाल का आधिकारिक आवास है। यह राज्य के पंचमढ़ी नामक नगर में स्थित है। ओम प्रकाश कोहली मध्य प्रदेश के वर्तमान राज्यपाल हैं जो 8 सितम्बर 2016 को राज्यपाल नियुक्त हुए थे

## इन्हें भी देखें
* राजभवन (मध्य प्रदेश), भोपाल
* मध्य प्रदेश के राज्यपालों की सूची
* मध्य प्रदेश के मुख्यमन्त्रियों की सूची

## सन्दर्भ

## बाहरी कड़ियाँ
* आधिकारिक जालस्थल (मध्य प्रदेश राजभवन) 
* राजभवन पंचमढ़ी 


श्रेणी:भारत में आधिकारिक आवास
श्रेणी:पंचमढ़ी की इमारतें
राजभवन (महाराष्ट्र), मुम्बई

**राजभवन मुम्बई** भारत के महाराष्ट्र राज्य के राज्यपाल का आधिकारिक आवास है। यह राज्य की राजधानी मुम्बई में स्थित है। भगत सिंह कोश्यारी राज्य के वर्तमान राज्यपाल हैं जो दूसरी बार ७ मई २०१२ को राज्यपाल नियुक्त हुए थे।

## इतिहास
राजभवन मुम्बई ब्रिटिश राज के दौरान सरकारी गृह था और ऐतिहासिक बम्बई दुर्ग (*बॉम्बे कैसल*) का भाग था। यह उस दौरान बम्बई के राज्यपाल का आवास था।

## इन्हें भी देखें
* राजभवन (महाराष्ट्र), नागपुर
* राजभवन (महाराष्ट्र), पुणे
* राजभवन (महाराष्ट्र), महाबलेश्वर
* महाराष्ट्र के राज्यपालों की सूची
* महाराष्ट्र के मुख्यमन्त्रियों की सूची

## सन्दर्भ

## बाहरी कड़ियाँ
* आधिकारिक जालस्थल (महाराष्ट्र राजभवन) 


श्रेणी:भारत में आधिकारिक आवास
श्रेणी:मुम्बई की इमारतें
जम्मू और कश्मीर के राज्यपालों की सूची

**जम्मू और कश्मीर के राज्यपालों की सूची** में भारत के जम्मू और कश्मीर राज्य के राज्यपालों के नाम हैं। १९४७ में जब भारत स्वतन्त्र हुआ था तब महाराजा हरि सिंह कश्मीर के शासक थे। तकनीकी रूप से वे १७ नवम्बर १९५२ तक महाराज रहे, यद्यपि २० जून १९४९ के उनके पुत्र करण सिंग राज-प्रतिनिधि थे। १७ नवम्बर १९५२ से ३० मार्च १९६५ तक करण सिंह जम्मू-कश्मीर के राज्य प्रमुख थे। ३० मार्च १९६५ को वे राज्य के प्रथम राज्यपाल बने।

## जम्मू और कश्मीर के राज्यपाल

## इन्हें भी देखें
* राजभवन (जम्मू और कश्मीर), जम्मू
* राजभवन (जम्मू और कश्मीर), श्रीनगर
* जम्मू और कश्मीर के मुख्यमन्त्रियों की सूची
* भारत के राज्यपाल

## बाहरी कड़ियाँ
* जम्मू और कश्मीर राजभवन (आधिकारिक जालस्थल) 



श्रेणी:जम्मू और कश्मीर के राज्यपाल
श्रेणी:जम्मू और कश्मीर से सम्बन्धित सूचियाँ
बैड बैंक

**बैड बैंक** () एक आर्थिक अवधारणा है जिसके अंतर्गत आर्थिक संकट के समय घाटे में चल रहे बैंकों द्वारा अपनी देयताओं को एक नये बैंक को स्थानांतरित कर दिया जाता है। जब किसी बैंक की गैर निष्पादित संपत्ति सीमा से अधिक हो जाती है तब राज्य के आश्वासन पर एक ऐसे बैंक का निर्माण किया जाता है जो मुख्य बैंक की देयताओं को एक निश्चित समय के लिए धारण कर लेता है। १९९१-९२ के दौरान स्वीडन में इस तरह की प्रक्रिया द्वारा आर्थिक चुनौतियों का सामना किया गया था। २0१२ में स्पेन ने आर्थिक संकट के दौरान ऐसे ही बैंकों का सहारा लिया है।
इन बैड बैंकों को १0 से १५ वर्ष की समय सीमा दी गयी है। स्थानीय सरकार द्वारा इन बैंकों को निर्धारित अवधि में लाभ में लेकर आना होगा।

## सन्दर्भ

## बाहरी कड़ियाँ
* Bankers whisper: Spain's bailout bill could rise

श्रेणी:अर्थव्यवस्था
श्रेणी:आर्थिक समस्याएँ